wickkiey/tamil-wikipedia-markdown huggingface dataset:
# இராகுல் சிங்



**ராகுல் சிங்** (*Rahul Singh*) சிங்கப்பூரைச் சேர்ந்த ஓர் இந்திய எழுத்தாளர் மற்றும் ஊக்கமளிக்கும் பேச்சாளர் ஆவார். ஒரு நாத்திகன் கீதையைப் பெறுகிறான், கதை அல்ல போன்ற சிறந்த விற்பனையான புத்தகங்களை இவர் எழுதி வெளியிட்டுள்ளார். முதன்மையாக சுய உதவி மற்றும் ஆன்மீகம் பற்றிய நூல்களை எழுதுகிறார். 21 ஆம் நூற்றாண்டிற்கான மேலாண்மைக் கல்வியை வடிவமைப்பதிலும் தீவிரமாக உள்ளார். தற்போது உதய்பூர் இந்திய மேலாண்மை நிறுவனத்தில் முதன்மை கூட்டாண்மை ஆலோசனைக் குழுவில் பணிபுரிகிறார். சிங்கப்பூரில் உள்ள இந்திய மேலாண்மை நிறுவனத்தை தலைவராக பொறுப்பேற்று வழிநடத்துகிறார். மேலும் செய்ப்பூர் மேலாண்மை நிறுவனத்தின் கல்வி மன்ற குழு உறுப்பினராகவும் உள்ளார்.  

## ஆரம்ப கால வாழ்க்கை
வட இந்திய மாநிலமான உத்தரபிரதேசத்தில் உள்ள அயோத்தியைச் சேர்ந்த ராகுல், லக்னோவில் தனது பள்ளிப்படிப்பை முடித்தார். நன்யாங் தொழில்நுட்ப பல்கலைக்கழகத்தில் பொறியியல் படிப்பதற்காக சிங்கப்பூர் அரசுடன் இணைக்கப்பட்ட நிறுவனங்களிடமிருந்து 100% உதவித்தொகை பெற்றார். சிங்கப்பூர் ஏர்லைன்சு மற்றும் நெப்டியூன் ஓரியண்ட் லைன்சு லிமிடெட் ஆகியவை உதவித்தொகை வழங்கிய நிறுவனங்களாகும்.  

## தொழில்
நன்யாங் தொழில்நுட்ப பல்கலைக்கழகத்தில் ஒளியனியல் பொறியியலில் பட்டம் பெற்ற பிறகு, ஒரு முதலீட்டு வங்கியில் மேலாண்மை பயிற்சியாளராக தனது வாழ்க்கையைத் தொடங்கினார். பின்னர் வட்டி விகித விருப்பத் தரகு தொழிலுக்கு மாறினார். ஓய்வு நேரத்தில் பெங்களூர் இந்திய மேலாண்மை நிறுவனத்தில் முதுகலை வணிக மேலாண்மை படித்தார். இப்பட்டம் பெற்ற பின்னர், சிங்கப்பூரில் உள்ள செருமன் முதலீட்டு வங்கிகளில் பணியாற்றினார். வங்கிகளில் பணிபுரியும் போது இவர் தனது எழுத்து வாழ்க்கையைத் தொடங்கினார். சிங்கப்பூரில் வாழ்ந்த புலம்பெயர்ந்த இந்தியர்களில் தீவிர செயற்பாட்டாளராக இருந்தார். சிங்கப்புரிலுள்ள பெங்களுர் இந்திய மேலாண்மை நிறுவன முன்னாள் மாணவர் சங்கத்தின் இளைய தலைவராக உள்ளார். சிங்கப்பூர் தேசிய பல்கலைக்கழகம், நன்யாங் தொழில்நுட்ப பல்கலைக்கழகம் மற்றும் சிங்கப்பூர் மேலாண்மை பல்கலைக்கழகத்தின் இந்திய முன்னாள் மாணவர்கள் அனைவரையும் ஒன்றிணைத்தார்.  

இருபத்தியோராம் நூற்றாண்டில் தொழில், நனவான முதலாளித்துவம் மற்றும் கலாச்சாரம் சார்ந்த புரிதல் போன்றவை தொடர்பான தலைப்புகளில் நிறுவனங்கள் மற்றும் பல்கலைக்கழகங்களில் தொடர்ந்து பேசி வருகிகிறார். புளோரிடாவில் உள்ள வைசுணவா ஆய்வுகள் நிறுவனம், பெங்களூர் இந்திய மேலாண்மை நிறுவனம், செய்ப்பூர் மேலாண்மை நிறுவனம், லக்னோ மேலாண்மை நிறுவனம், உதய்பூர் மேலாண்மை நிறுவனம் போன்ற பல்வேறு முன்னணி மேலாண்மை கல்வி நிறுவனங்களில் அழைப்பு விரிவுரையாளராக தொடர்ந்து அழைக்கப்பட்டும் வருகிறார்.  

## பிற பணிகள்
ஞானத்தை சனநாயகப்படுத்துவதை நோக்கமாகக் கொண்டு பல்வேறு செயல்களில் ஈடுபடும் அமைப்பைத் துவக்கி இணை நிறுவனராக இயங்கிவருகிறார். ஏப்ரல் 2021 இல் இவர் சிங்கப்பூர் பல்கலைக்கழகங்களின் ஆக்சிசன் இயக்கத்தை வழிநடத்தினார். இவ்வியக்கம் 1.3 கோடிக்கு மேல் திரட்டியது. 200 ஆக்சிசன் செறிவூட்டிகளை இந்தியாவின் பல்வேறு பகுதிகளிலும் பயன்படுத்தியது.  

## நூல் பட்டியல்
- *An Atheist Gets the Gita*
- *Engineering to Ikigai*
- *You know the glory, Not the story*
# ஏனோக்குவின் நூல்

**ஏனோக்குவின் நூல்** என்பது பழங்கால எபிரேய வெளிப்பாடு சமய நூலகும். இது நோவாவின் கொள்ளுத் தாத்தாவான ஏனோக்கு எழுதியதாகக் கூறப்படுகிறது.  

பேய்கள் மற்றும் நெபிலிம்களின் தோற்றம், சில வானதூதர்கள் ஏன் விண்ணுலகத்திலிருந்து வீழ்ந்தார்கள், தொடக்கக்கால வெள்ளம் தார்மீக ரீதியாக ஏன் தேவைப்பட்டது என்பதற்கான விளக்கம் மற்றும் மெசியாவின் ஆயிரம்-ஆண்டுகால ஆட்சியின் இறைவாக்கு உள்ளிட்டவை ஏனோக்கு புத்தகத்தின் தனித்துவமான அம்சங்களாக உள்ளன.  

புத்தகத்தின் பழைய பகுதிகள் (பெரும்பாலும் பார்வையாளர்கள் புத்தகத்தின் பகுதி) கி.மு. 300-200 என்றும், சமீபத்திய பகுதி (உவமைகளின் புத்தகம்) கி.மு 100 என்றும் மதிப்பிடப்படுகிறது.  

சாக்கடல் சுருள்களில் காணப்படும் பல்வேறு அரமேயத் துண்டுகளும், கொய்னே கிரேக்கம் மற்றும் லத்தீன் துண்டுகளும், ஏனோகு புத்தகமானது யூதர்களாலும் தொடக்கக்கால கிழக்குவழிக் கிறிஸ்தவர்களாலும் அறியப்பட்டதற்கான சான்றுகளாக உள்ளன. புதிய ஏற்பாட்டின் ஆசிரியர்களும் இப்புத்தகத்தின் சில உள்ளடக்கங்களை நன்கு அறிந்திருந்தனர். ஏனோக்கின் ஒரு சிறு பகுதி (1:9) யூதாவின் புதிய ஏற்பாட்டு கடிதத்தில் மேற்கோள் காட்டப்பட்டுள்ளது (யூதா 1:14-15), மேலும் "ஆதாமிலிருந்து ஏழாவது ஏனோக்கு" என்பது ஏனோக்கு 60:8 வசனத்தின் மேற்கோளாகும். ஏனோக்கு புத்தகத்தின் முந்தைய பகுதிகளின் பல பிரதிகள் சாக்கடல் சுருள்களில் பாதுகாக்கப்பட்டன.  

பெட்டா இஸ்ரேல் (எத்தியோப்பிய யூதர்கள்) தவிர, ஏனைய யூதர்கள் பயன்படுத்தும் விவிலிய நியதியில் ஏனோக்கு புத்தகம் இடம்பெறவில்லை. கிறிஸ்தவத்தில் சில கிறிஸ்தவக் குழுக்கள் ஏனோக்கு புத்தகத்தை விவிலிய நியதியின் பகுதியாக ஏற்கின்றனர், ஏனைய கிறிஸ்தவக் குழுக்கள் இதை நியமனம் அல்லாத அல்லது ஈர்க்கப்படாதவை என்று கருதுகின்றனர்.  

சாக்கடல் சுருள்களில் இருந்து முந்தைய அராமிக் துண்டுகள் மற்றும் சில கிரேக்க மற்றும் லத்தீன் துண்டுகளுடன் எத்தியோப்பியன் கீஸ் மொழியில் மட்டுமே இன்று இது முழுமையாக உள்ளது. இதனால் இப்புத்தகம் கீஸ் மொழியில் எழுதப்பட்டது என்பது பாரம்பரிய எத்தியோப்பிய நம்பிக்கையாகும். அதேநேரம், நவீன அறிஞர்கள் இது முதலில் யூத நூல்களுக்கு முதலில் பயன்படுத்தப்பட்ட அராமிக் அல்லது எபிரேய மொழியில் எழுதப்பட்டது என்று வாதிடுகின்றனர். தானியேல் புத்தகத்தைப் போலவே ஏனோக்கின் புத்தகமும் ஓரளவு அராமிக் மொழியிலும் ஓரளவு எபிரேய மொழியிலும் இயற்றப்பட்டதாக எப்ரைம் ஐசக் கூறுகிறார். எபிரேய பதிப்பு எஞ்சியதாக இதுவரை அறியப்படவில்லை. விவிலியப் பெருவெள்ளத்திற்கு முன்னர் வாழ்ந்த ஏனோக்கால் எழுதப்பட்டதாக இப்புத்தக்கம் வலியுறுத்துகிறது.  

## உள்ளடக்கம்
ஏனோக்கின் புத்தகத்தின் முதல் பகுதி, கவனிப்பாளர்கள் எனப்படும் வானதூதர்கள் குழுவின் வீழ்ச்சியை விவரிக்கிறது. இவர்கள் "நெபிலிம்" எனப்படும் வானதூதர்-மனித கலப்பினங்களைப் பெற்றவர்களாவர். புத்தகத்தின் எஞ்சிய பகுதி ஏனோக்கின் வெளிப்பாடுகள் மற்றும் விண்ணுலகப் பயணம் ஆகியவற்றை பயணங்கள், காட்சிகள் மற்றும் கனவுகள் மூலமாக விவரிக்கின்றது.  

புத்தகம் ஐந்து தனித்தனி முக்கிய பிரிவுகளைக் கொண்டுள்ளது:  

1. கவனிப்பாளர்கள் புத்தகம் (ஏனோக் 1–36)
1. ஏனோக்கின் உவமைகள் புத்தகம் (ஏனோக் 37-71)
1. வானியல் புத்தகம் (ஏனோக் 72-82)
1. கனவுக் காட்சிகள் புத்தகம் (ஏனோக் 83-90)
1. ஏனோக்கின் கடிதம் (ஏனோக் 91–108)
# கொண்டகர்லா அவா



**கொண்டகர்லா அவா** (*Kondakarla Ava*) என்பது தென்னிந்தியாவில் ஆந்திரப் பிரதேச மாநிலம் விசாகப்பட்டினத்தில் உள்ள ஒரு புகழ்பெற்ற ஏரி மற்றும் பறவைகள் சரணாலயம் ஆகும். இது ஒரு தனித்துவமான மற்றும் அழிந்துவரும் வன வகையை உள்ளடக்கியது. இது கிழக்கு தொடர்ச்சி மலையின் அடிவாரத்தில் அமைந்துள்ளது.  

## நிலவியல்
கொண்டகர்லா அவா ஆந்திரப் பிரதேசத்தின் விசாகப்பட்டினம் மாவட்டத்தில் அச்சுதபுரம் மண்டலம் கொண்டகர்லா கிராமத்தில் அமைந்துள்ளது. இது ஆந்திரப் பிரதேச சுற்றுலா வளர்ச்சிக் கழகம் மற்றும் கொண்டகர்லா ஊராட்சியினால் நிர்வகிக்கப்படுகிறது. இந்த சரணாலயம் தனித்துவமான மற்றும் அழிந்து வரும் காடு வகை மற்றும் ஈரமான பசுமையான காடுகளை உள்ளடக்கியது. இது சுற்றுச்சூழல் சுற்றுலாத் தலமாக அங்கீகரிக்கப்பட்டுள்ளது. இச்சரணாலயம் சுமார் 405 சதுர கிலோ மீட்டர் பரப்பளவைக் கொண்டது.  

## விலங்குகளும் தாவரங்களும்
ஈரப் பசுமையான காடுகளைக் கொண்ட இச்சரணாலயத்தில் குளுவை, ஊசிவால் வாத்து மற்றும் நத்தை குத்தி நாரை காணப்படுகின்றன. தாவரங்களில் *தைபா அன்குசேட்டா, நிம்பாய்டு, அசோலா பிலிகுலோய்டு, பிஸ்டியா இசுட்ரியோட்டு* முதலியன காணப்படுகின்றன.  

## இதனையும் காண்க
- தேலிநீலாபுரம் பறவைகள் புகலிடம்
- கொல்லேறு பறவைகள் சரணாலயம்
- நெலப்பட்டு பறவைகள் சரணாலயம்
- உப்பலபாடு பறவைகள் சரணாலயம்
# குனியோ யமசாகி


**குனியோ யமசாகி** (*Kunio Yamazaki*) சப்பான் நாட்டைச் சேர்ந்த ஓர் உயிரியலாளர் ஆவார். 1980 ஆம் ஆண்டு முதல் இறக்கும் வரை மோனெல் வேதியியல் இயல்புணர் மையத்தில் பணியாற்றினார். முதுகெலும்பிகளின் டி.என்.ஏ. மீதான மரபியல் இருக்கையில் இவரது விரிவான பணிக்காக மிகவும் குறிப்பிடத்தக்கவராகக் கருதப்படுகிறார்.  

மோனெல் வேதியியல் இயல்புணர் மையத்தின் இயக்குநரும் தலைவருமான காரி பியூசாம்புடன் குனியோ யமசாகி பணிபுரிந்துள்ளார்.
# ஜவுன்பூர்


ஜவுன்பூர் சுல்தான் முபாரக் ஷா எனும் சம்சுத்தீன் இப்ராகிம் ஆட்சிக் காலத்தில் (1402–1440) கிழக்கில் பிகார் முதல், மேற்கில் கன்னோசி வரை தனது ஆட்சி அதிகாரத்தை விரிவாக்கினார். மேலும் வங்காளப் பகுதிகளை ஆண்டு கொண்டிருந்த கணேச வம்சத்தின் மன்னர் இராஜா கணேசனையும் மிரட்டினர்.  

ஜவுன்பூர் சுல்தான் உசைன் ஷா (1456–76) ஆட்சியின் போது, பெரிய படைகளுடன் தில்லியை மூன்று முறை தாக்கியது. இருப்பினும் தில்லி சுல்தான் பஹ்லுல் கான் லோடி படைகள் ஜவுன்பூர் சுல்தானின் பெரிய படைகளை தாக்கி அழித்தது. இறுதியில் 1493-ஆம் ஆண்டில் தில்லி சுல்தான் சிக்கந்தர் லோடி ஜவுன்பூர் சுல்தானை வீழ்த்தி, ஜவுன்பூர் இராச்சியத்தை தில்லி சுல்தானகத்துடன் இணைத்துக் கொண்டார்.  

பின்னர் முகலாயப் பேரரசின் கீழிருந்த ஜவுன்பூர், பிரித்தானிய கிழக்கிந்திய கம்பெனி ஆட்சியின் போது, 1779-ஆம் ஆண்டில் பிரித்தானிய இந்தியாவுடன் இணைக்கப்பட்டது. 1857 சிப்பாய்க் கிளர்ச்சியின் போது ஜவுன்பூரில் இருந்த சீக்கியச் சிப்பாய்க்கள் ஜவுன்பூர் நகரத்தைக் கைப்பற்றினர். பின்னர் கிழக்கிந்தியக்க் கம்பெனியின் நேபாள கூர்க்கா படைகள் ஜவுன்பூரை சீக்கியப் படைகளிடமிருந்து கைப்பற்றினர்.  
## புவியியல்
### ஆறுகள்
உத்தரப் பிரதே மாநிலத்தின் அவத் பிரதேசத்தில் அமைந்த ஜவுன்பூர் நகரத்தில் கோமதி ஆறு, சாய், வருண், பிலி மற்றும் பசுகி என 5 ஆறுகள் பாய்வதால், இப்பகுதி வளமான வண்டல் மண் கொண்டுள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி குடும்பங்களும், வார்டுகளும் கொண்ட ஜவுன்பூர் நகராட்சியின் மொத்த மக்கள் தொகை 1,80,362 ஆகும். இதன் மக்கள் தொகையில் ஆண்கள் 93,718 மற்றும் பெண்கள் 86,644 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 22,710 ஆக உள்ளனர். பாலின விகிதம் 1,000 ஆண்களுக்கு 925 பெண்கள் வீதம் உள்ளனர். இதன் சராசரி எழுத்தறிவு 81.22 % ஆகும். இதன் மக்கள் தொகையில் இந்துக்கள் 63.48%, இசுலாமியர் 33.28%, கிறித்தவர்கள் 0.17%, சீக்கியர்கள் 0.31% மற்றும் பிறர் 2.76% ஆக உள்ளனர்.  

## போக்குவரத்து
### இருப்புப் பாதைகள்

ஜவுன்பூரின் ஜவுன்பூர் சந்திப்பு தொடருந்து நிலையம் மற்றும் ஜவுன்பூர் நகரத் தொடருந்து நிலையங்கள் உள்ளது. இது பிரயாக்ராஜ், வாரணாசி, சுல்தான்பூர், ஷாகஞ்ச், காஜிப்பூர், கான்பூர், லக்னோ நகரங்களை இருப்புப் பாதைகள் மூலம் இணைக்கிறது.  
### வானூர்தி நிலையம்
ஜவுன்பூரிலிருந்து லால் பகதூர் சாஸ்திரி பன்னாட்டு வானூர்தி நிலையம் 39 கிலோ மீட்டர் தொலைவில் உள்ளது.  
## மேற்கோள்காள்
# Module:Sidebar/configuration

return {  
i18n = {  
child_yes = 'yes',  
float_none = '',  
float_left = '',  
wrap_true = 'true',  
navbar_none = '',  
navbar_off = 'off',  
default_list_title = 'List',  
title_not_to_add_navbar = 'Template:Sidebar',  
collapse_title_not_to_add_navbar = 'Template:Sidebar with collapsible lists',  
templatestyles = 'Module:Sidebar/styles.css',  
hlist_templatestyles = 'Hlist/styles.css',  
plainlist_templatestyles = 'Plainlist/styles.css',  
category = {  
child = '',  
conversion = ''  
},  
pattern = {  
collapse_sandbox = '/sandbox$',  
sandbox = '/sandbox$',  
subgroup = 'sidebar%-subgroup',  
style_conversion = 'style$',  
uncategorized_conversion_titles = {  
'/[Ss]andbox',  
'/[Tt]estcases',  
'/[Dd]oc$'  
}  
},  
class = {  
sidebar = 'sidebar',  
subgroup = 'sidebar-subgroup',  
collapse = 'sidebar-collapse',  
float_none = 'sidebar-',  
float_left = 'sidebar-',  
wraplinks = 'nowraplinks',  
outer_title = 'sidebar-outer-title',  
top_image = 'sidebar-top-image',  
top_caption = 'sidebar-top-caption',  
pretitle = 'sidebar-pretitle',  
pretitle_with_top_image = 'sidebar-pretitle-with-top-image',  
title = 'sidebar-title',  
title_with_pretitle = 'sidebar-title-with-pretitle',  
image = 'sidebar-image',  
caption = 'sidebar-caption',  
above = 'sidebar-above',  
heading = 'sidebar-heading',  
content = 'sidebar-content',  
content_with_subgroup = 'sidebar-content-with-subgroup',  
below = 'sidebar-below',  
navbar = 'sidebar-navbar',  
list = 'sidebar-list',  
list_title = 'sidebar-list-title',  
list_title_centered = 'sidebar-list-title-c',  
list_content = 'sidebar-list-content'  
}  
}  
}
# அடிலெயிட் ஸ்ரைக்கர்ஸ்


**அடிலெயிட் ஸ்டிரைக்கர்ஸ்** (*Adelaide Strikers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் அடிலெயிட் நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் அடிலெயிட் நீள்வட்ட அரங்கம் ஆகும். இவ்வணியின் ஆடையிலுள்ள பிரதான நிறம் நீலம் ஆகும். இவ்வணி பிபிஎல் பட்டத்தை ஒருமுறை (2017–18 பதிப்பு) வென்றுள்ளது.  

கீரோன் பொல்லார்ட், பீட்டர் சிடில், கிறிஸ் ஜோர்டன், ரஷீத் கான், திராவிசு கெட், மகேல ஜயவர்தன, ஆதில் ரஷீத், அலெக்ஸ் கேரி போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.  

## ஒவ்வொரு பதிப்பிலும் முடிவுகள்
| 2011-12 | 6 -ம் இடம் | அடுத்த நிலைக்கு தகுதிப் பெறவில்லை |  |
| --- | --- | --- | --- |
| 2012–13 | 5-ம் இடம் |  |  |
| 2013–14 | 7-ம் இடம் |  |  |
| 2014–15 | **முதலிடம்** | அரையிறுதியில் <span>**சிக்சர்ஸ்**</span> இடம் தோல்வி |  |
| 2015–16 | **முதலிடம்** | அரையிறுதியில் <span>**தண்டர்**</span> இடம் தோல்வி |  |
| 2016–17 | 6 -ம் இடம் | அடுத்த நிலைக்கு தகுதிப் பெறவில்லை |  |
| 2017–18 | **இரண்டாமிடம்** | **வாகையாளர்** |  |
| 2018–19 | 7-ம் இடம் | அடுத்த நிலைக்கு தகுதிப் பெறவில்லை |  |
| 2019–20 | 3-ம் இடம் | தகுதிச்சுற்றில் <span>**தண்டர்**</span> இடம் தோல்வி |  |
| 2020–21 | 5-ம் இடம் | தகுதிச்சுற்றில் <span>**ஹீட்**</span> இடம் தோல்வி |  |
| 2021–22 | 4-ம் இடம் | தகுதிச்சுற்றில் <span>**சிக்சர்ஸ்**</span> இடம் தோல்வி | } |
# மரியா சுத்ரோய்னிக் சுக்கோல்



**மரியா சுத்ரோய்னிக் சுக்கோல்** *(Marija Strojnik Scholl* (பிறப்பு:13ஜூலை 1950, இலியுபிலியானா) ஒரு சுலோவேனிய வானியற்பியலாளர் ஆவார். இவர் இப்போது மெக்சிகோவில் உள்ள குவானாயுவாத்தோ சார்ந்த இலியோனில் அமைந்த ஒளியியல் ஆராய்ச்சி மையத்தின் தகவுறு பேராசிரியராக உள்ளார். இவர் மின்னூட்டப் பிணிப்புத் கருவித் தொழில்நுட்பத்தால் ஒளியியல் முறையில் கலமோட்டும் தன்னியக்க அமைப்பை வடிவமைத்து நடைமுறைப்படுத்தி பெயர் பெற்றார். இந்த அமைப்பு நடப்பில் உள்ள அனைத்து வானூர்திகளிலும் விண்வெளிக் கலங்களிலும் பரவலாக அமைந்துள்ளது.  

## இளமையும் கல்வியும்
தகுதி சான்ற பொறியாளரான அலேசு சுத்ரோய்னிக் குடும்பத்தின் ஒரே வாரிசாக இவர் பிறந்துள்ளார். தன் தந்தையோடு வேலைக்குச் செல்லும்போதே இளமையிலேயே ஒளியியலில் ஆர்வத்தை வளர்த்துக் கொண்டுள்ளார். இவர் தன் உயர்நிலைப் பள்ளிப் படிப்பை முடித்ததும் இல்யூப்லியானா பல்கலைக்கழகத்தில் இயற்பியல் வகுப்பில் சேர்ந்துள்ளார்; என்றாலும் இவரது பெற்றோர் அமெரிக்காவுக்குப் புலம்பெயர்ந்துள்ளனர். எனவே இவரும் அமெரிக்காவில் அரிசோனாவில் உள்ள தெம்பே நகருக்கு நகர்ந்தார். அங்கு இவரது தந்தையார் அரிசோனா மாநிலப் பல்கலைக்கழகத்தில் பேராசிரியராகி உள்ளார்.அங்கே வகுப்பில் ஒரே பெண் மாணவராக இரண்டே ஆண்டுகளில் தன் இளவல் பட்டத்தைப் படித்து முடித்துள்ளார். இவர் அரிசோனா மாநிலப் பல்கலைக்கழகத்தில் ஒளியியலில் தன் பட்டமேற் படிப்பைத் தொடர்ந்தார். இவர் 1979 இல் முனைவர் பட்டத்தைப் பெற்றார். இவரே ஒளியியலில் முனைவர் பட்டம் பெற்ற முதல் பெண்மணியானார். இவர் இரு மூதறிவியல் பட்டங்களைப் பெற்றுள்ளார். ஒன்று இலாசு ஏஞ்சலீசில் உள்ள கலிபோர்னியா பல்கலைக்கழகம் வழங்கிய பொறியியல் செயல்திட்டப் பயில்வுக்கும் மற்றொன்று அரிசோனா மாநிலப் பல்கலைக்கழகம் வழங்கிய இயற்பியல் பயில்வுக்குமானதாகும்.  

## வாழ்க்கைப்பணி
அகச்சிவப்புக்கதிர் இயற்பியல் புலமை பெற்றதும், இராக்வெல் பன்னாட்டுத் தொழிலிணையத்தின் ஒளியியல் துறை மேலாளராகவும், அனிவெல் குழுமத்திலும் தாரைச் செலுத்த ஆய்வகத்திலும் முதுநிலைப் பொறயாளரும் ஆனார். இவர் தாரைச் செலுத்த ஆய்வகத்தில் விண்மீன் அட்டவணைகளையும் மின்னூட்டப் பிணிப்பு ஒளிப்படக் கருவியையும் பயன்படுத்திப் புதிய தன்னியக்க ஒளியியல் கலமோட்டல் முறையை வடிவமைத்து உருவாக்கி நடைமுறையில் செயல்பட வைத்தார்.இந்தத் தன்னியக்கக் கலமோட்டல் முறை அனைத்து வணிகவியல் வானூர்திகளிலும் புவியக இருப்பறியும் வலையுள்ளா விண்கலங்களிலும் பிறவற்றிலும் பயன்மிகுந்த்தாக விளங்குகிறது. இந்தத் தன்னியக்கக் கலமோட்டல் முறை தான் 2005 இல் காரிக்(சனிக்)கோளுக்கான காசினி-ஐகன்சு ஆய்வுக்கலத்திலும் பயன்படுத்தப்பட்டது. இவர் மேலும் அகச்சிவப்பு இயற்பியல், தொழில்நுட்ப இதழுக்கும் அறிவியல் உலகம் இதழுக்கும் கூட பதிப்பாசிரியர் ஆனார்  

### விருதுகள்
இவர் 1996 இல் பன்னாட்டு ஒளியியல், ஒளியனியல் கழகத்தின் ஜார்ஜ் கோடார்டு விருதைப் பெற்றார். இவர் சுலோவேனியத் தொழில்நுட்ப அருங்காட்சியகம் ஒருங்கமைக்கும் "வரம்பற்ற அறிவு" எனும் தொடர் காட்சிவெளியில் பங்கேற்கிறார்.  

## சொந்த வாழ்க்கை
இவருக்கு மூன்று பெண்குழவிகள் பிறந்தனர். தன் கணவர் இயக்க முடக்க நரம்பு நோயால் இறந்த பிறகு தனியாகவே மூன்று குழந்தைகளையும் இவர் வளர்த்துள்ளார். இவர்களில் இருவர் தாமே அறிவியலாளர்கள் ஆகியுள்ளனர். இவரூக்கும் 2008 இல் புற்று நோய் தாக்கியுள்ளது. இவர் மருத்துவத்தால் இந்நோயை பலமுறை தாக்குபிடித்து வென்றுள்ளார்.
# மகம் அங்கா


நகரத்தின் மெக்ராலியில் மகம் அங்காவின் கல்லறை]]  
எதிரில் மகம் அங்கா கட்டிய கைரூல் மன்சில் மசூதி]]  

**மகம் அங்கா** (**Maham Anga**) முகலாயப் பேரரசர் அக்பரின் செவிலித் தாய் ஆவார். மகம் அங்காவை அக்பர் இராஜமாதா மரியாதையுடன் நடத்தினார். மகம் அங்கா, பாபர்-பீபி முபாரிகா தம்பதியரின் மகள் ஆவார். இவரது மகன் ஆதாம் கான் அக்பரின் படைத்தலைவர்களில் ஒருவர் ஆவார்.அக்பரின் அமைச்சரை கொன்ற குற்றத்திற்காக, ஆதாம் கானுக்கு, அக்பர் மரண தண்டனை விதித்தார். இதனால் மனம் உடைந்த ஆதாம் கானை பெற்ற தாயான மகம் அங்கா பித்து பிடித்து அரண்மனையில் மாண்டார். தில்லி நகரத்தின் மெக்ராலியில் உள்ள ஆதாம் கானின் கல்லறை வளாகத்தில், கல்லறை கட்டி மகம் அங்காவின் உடல் அடக்கம் செய்யப்பட்டது.
# கடோலினியம் பாசுபைடு



**கடோலினியம் பாசுபைடு** (*Gadolinium phosphide*) என்பது GdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் பாசுபரசும் சேர்ந்து கடோலினியம் பாசுபைடு உருவாகிறது.  
## தயாரிப்பு
உயர் வெப்பநிலையில் கடோலினியமும் பாசுபரசும் வினைபுரிவதால் கனிமமயமாக்கல் மூலம் ஒற்றை படிகங்களை பெறலாம்.  
::Gd + P → GdP  
## பண்புகள்
சோடியம் குளோரைடு கட்டமைப்பில் காணப்படும் கடோலினியம் பாசுபைடு 40 கிகாபாசுகல் அழுத்தத்தில் சீசியம் குளோரைடாக மாற்றமடைகிறது.  

Fm3m என்ற இடக்குழுவில் கடோலினியம் பாசுபைடு கனசதுர படிகத் திட்டத்தில் உருவாகிறது.  

கடோலினியம் பாசுபைடு எதிர்பெரோகாந்தப் பண்பை வெளிப்படுத்துகிறது.  
## பயன்கள்
ஒரு குறைக்கடத்தியாக உயர் சக்தி, உயர் அதிர்வெண் பயன்பாடுகளிலும் சீரொளி இருமுனையங்களிலும் பயன்படுகிறது.
# பிரித்தானிய இந்தியாவின் முகமைகள்


**பிரித்தானிய இந்தியாவின் முகமைகள்**, பிரித்தானிய இந்தியாவின் நேரடி ஆட்சியில் இல்லாத, ஆனால் ஆட்சிக்கு கட்டுப்பட்ட சுதேச சமஸ்தான மன்னர்களிடமிருந்து ஆண்டுதோறும் கப்பம் வசூலிக்கவும், சமஸ்தானங்களின் பாதுகாப்பை உறுதி செய்யவும், மேற்பார்வை செய்யவும், சமஸ்தானங்களின் அரசியல் நிலவரம் குறித்து மாகாண ஆளுநர்களுக்கும் அறிக்கை அனுப்பவும், பிரித்தானிய இந்திய அதிகாரிகள் தலைமையில் முகமைகள் நிறுவப்பட்டது. இம்முகமைகள் மாகாண ஆளுநர்களின் தலைமையின் கீழ் செயல்படும். இந்த முகமைகளின் மேற்பார்வையில் சுதேச சமஸ்தானங்கள் செயல்பட்டது. முகமைகள் விவரம்:  
1. பஞ்சாப் முகமை
1. இராஜபுதனம் முகமை
1. கத்தியவார் முகமை
1. பரோடா மற்றும் குஜராத் முகமை
1. ரேவா கந்தா முகமை
1. மகி கந்தா முகமை
1. சூரத் முகமை
1. தக்காண முகமை
1. மத்திய இந்திய முகமை
1. மால்வா முகமை
1. போபவார் முகமை (மால்வா முகமையுடன் இணைக்கப்பட்டது)
1. போபால் முகமை
1. இந்தூர் முகமை
1. புந்தேல்கண்ட் முகமை
1. பகேல்கண்ட் முகமை
1. கிழக்கிந்திய முகமை

## இதனையும் காண்க
- சுதேச சமஸ்தானங்கள்
- இந்திய சுதேச சமஸ்தானங்கள் பட்டியல்
- பிரித்தானிய இந்தியாவின் வணக்கத்திற்குரிய சதேச சமஸ்தானங்கள்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# பண்டைய வேத சமயம்

பிற்பகுதியில் வேத கலாச்சாரம் பரவியது. *ஆரியவர்தா* வடமேற்கு இந்தியா மற்றும் மேற்கு கங்கை சமவெளிக்கு மட்டுப்படுத்தப்பட்டது, அதே சமயம் கிழக்கில் உள்ள கிரேட்டர் மகதா வேதம் அல்லாத இந்தோ-ஆரியர்களால் ஆக்கிரமிக்கப்பட்டது. ஷாகாக்களின் இருப்பிடம் மெரூன் நிறத்தில் குறிக்கப்பட்டுள்ளது.]]  

**பண்டைய வேத சமயம்** (மேலும் **பண்டைய இந்து சமயம்** (பொ.ஊ.மு. 1500-500) பண்டைய இந்தியாவின் வடமேற்கில் (பஞ்சாப் மற்றும் மேற்கு கங்கை சமவெளி) இந்தோ-ஆரிய மக்களிடையே சில மதக் கருத்துக்கள் மற்றும் நடைமுறைகளை உருவாக்கியது. இந்த கருத்துக்கள் மற்றும் நடைமுறைகள் வேத நூல்களில் காணப்படுகின்றன, மேலும் சில வேத சடங்குகள் இன்றும் நடைமுறையில் உள்ளன. இது இந்து மதத்தை வடிவமைத்த முக்கிய மரபுகளில் ஒன்றாகும், இருப்பினும் இன்றைய இந்து மதம் வரலாற்று வேத மதத்திலிருந்து குறிப்பிடத்தக்க வகையில் வேறுபட்டது.  

அதே காலகட்டத்தில், தென்னிந்தியாவில், சங்க காலத்தில் சைவம், வைணவம், கௌமாரம், சௌரம், சாக்தம், இந்திரன் மற்றும் பிற நாட்டுப்புற மதங்கள் ஆதிக்கம் செலுத்தியது. பிற்காலத்தில், இவை இரண்டும் ஒன்றிணைந்து இந்து மதத்தை உருவாக்கியது.  

## மேலும் பார்க்கவும்
- வேதகாலம்
- சங்க காலம்
- இந்திய சமயங்கள்
- இந்து சமய வரலாறு
- பதினெண் புராணங்கள்
# மகதலேனா கொஞ்சலேசு சஞ்சேசு


**மரியா மகதலேனா கொஞ்சாலேசு சஞ்சேசு** *(María Magdalena González Sánchez)* (பிறப்பு: 8, மே, 1974) ஒரு மெக்சிக வானியற்பியலாளரும் அணுக்கரு இயற்பியலாளரும் ஆராய்ச்சியாளரும் ஆவார். இவர் காம்மாக்கதிர் ஆராய்ச்சிப் பங்களிப்புக்காக பெயர்பெற்றவர், இவர் உயர் குத்த்நிலை நீர் செரன்கோவ் செய்முறை நிறுவனத் தலைவராக உள்ளார். இவர் தன் ஆய்வுப் புலத்தில் சுருக்கமும் சுட்டும் வெளியிடும் இதழ்களில் 50 கட்டுரைகளுக்கும் மேலாக வெளியிட்டுள்ளார். இவர் 2015 இல் மெக்சிக தேசிய தன்னாளுகைப் பல்கலைக்கழகத்தின் சோர் யுவானா இனேசு தெ லா குரூசு தகைமையைப் (Reconocimiento Sor Juana Inés de la Cruz) பெற்றுள்ளார்.  

## வாழ்க்கை
இவர் மெக்சிகோ தேசியத் தன்னாளுகைப் பல்கலைக்கழக வானியல் நிறுவன அறிவியல் புலத்தில் இயற்பியல் துறையில் அணுக்கரு பிரிவில்ல் இளவல் பட்டம்பெற்றார். இவர் விசுகான்சின் மாடிசன் பல்கலைக்கழக த்தின் இலாசு அல்மோசு தாசிய ஆய்வகத்தில் நொதுமி அறிவியல் தொழி;ல்நுட்பக் குழுவில் பணிபுரியும்போது இயற்பியல் சார்ந்த உயராற்றல் வானியற்பியலில் முனைவர் பட்டம் பெற்றார்.. மெக்சிகோ தேசியத் தன்னாளுகைப் பல்கலைக்கழக வானியல் நிறுவனத்தில் முதுமுனைவர் பட்ட ஆய்வை மேற்கொண்டார். இங்கே இப்போது இவர் முதுநிலை ஆய்வாளராக உள்ளார்.  

இவர் மெக்சிகோவில் உள்ள பியூபிளாவில் அமைந்த சீர நேபிரா எரிமலைப் பகுதியில் உயர்குத்துநிலை நீர் செரென்கோவ் செய்முறை காம்மாக்கதிர் நோக்கீட்டகத்தைத் தோற்றுவித்து தொடர்ந்து ஒருங்கிணைப்பாளராகச் செயல்பட்டு வருகிறார். இவர் மிலாகிரோ செய்முறை நோக்கீட்டகக் கண்டுபிடிப்புகளிலும் இவர் ஒருங்கிணைப்பாளராகவும் பங்கேற்பாளராகவும் செயல்படுகிறார்.  

இவரது ஆராய்ச்சியின் ஒரு பகுதி செயற்கைக் கோள் நோக்கிடுகளைப் பயன்படுத்தும் காம்மாக்கதிர் வெடிப்புகளைப் பற்றி அமைகிறது.  

## தகைமைகளும் விருதுகளும்
- 2003: சாதனை விருது, இலாசு அலமவுசு தேசிய ஆய்வகம்
- 2011: அமெரிக்க இயற்பியல் கழகப் பன்னாட்டு ஆராய்ச்சிப் பயண விருது
- 2011: இலத்தீன அமெரிக்க, கரீபிய வட்டார இயற்பியல், கணிதவியல் இளம் அறிவியலாளர்களுக்கான எல்சிவியேர் அறக்கட்டளை விருது
- 2015: மெக்சிக தேசிய தன்னாளுகைப் பல்கலைக்கழகத்தின் சோர் யுவானா இனேசு தெ லா குரூசு தகைமை(Reconocimiento Sor Juana Inés de la Cruz)
# 1 கிளமெண்ட் (நூல்)


**1 கிளமெண்ட்** என்பது கொரிந்து நகரத்தில் உள்ள கிறிஸ்தவர்களுக்கு முதலாம் கிளமெண்ட் எழுதிய திருமுகமாகும். சான்றுகளின் அடிப்படையில் சில அறிஞர்கள் இக்கடிதம் கி.பி. 70 இற்கு முன்பு எழுதப்பட்டதாக மதிப்பிடுகிறார்கள். கிளமெண்ட் என்ற பெயரில் வேறொரு நூலும் உள்ளதால் இது 1 கிளமெண்ட் என்றழைக்கப்படுகிறது. எனினும் மற்றொரு நூலானது வேறொரு ஆசிரியரின் பிற்காலப் படைப்பாகும்.  

இத்திருமுகமானது தொடக்கக்கால திருத்தந்தையர் தொகுப்பில் இடம்பெற்றிருந்தது. கோப்திக் மரபுவழித் திருச்சபை இத்திருமுகத்தை புதிய ஏற்பாட்டு திருமுறையின் பகுதியாக ஏற்கின்றது. கொரிந்து திருச்சபையில் நடந்த நிகழ்வுகளுக்கு மறுமொழியாக இத்திருமுகம் எழுதப்பட்டுள்ளது. அப்போது சபையின் சில மூப்பர்கள் பதவியிலிருந்து நீக்கப்பட்டிருந்தனர். எனவே சபையினர் மனந்திரும்பவும், மூப்பர்களை மீண்டும் பதவியில் அமர்த்தவும், மேலதிகாரிகளுக்குக் கீழ்ப்படியவும் திருமுகத்தின் ஆசிரியர் அழைப்பு விடுத்தார். மேலும் திருத்தூதர்களே திருச்சபையின் தலைமையை நியமித்ததாகவும், பணியை எவ்வாறு நிலைநிறுத்துவது என்று அவர்களுக்கு வழிகாட்டியதாகவும் கூறினார்.  

திருத்தந்தை கிளெமென்ட் I இத்திருமுகத்தை எழுதிய ஆசிரியர் என்று கருதப்படுகிறது. கொரிந்து சபையில், இக்கடிதம் காலங்காலமாக சத்தத்துடன் வாசிக்கப்பட்டது. இந்நடைமுறை மற்ற திருச்சபைகளுக்கும் பரவியது, மேலும் கிறிஸ்தவர்கள் கிரேக்க மொழியில் எழுதப்பட்ட இத்திருமுகத்தை இலத்தீன், சிரிய மற்றும் பிற மொழிகளில் மொழிபெயர்த்தனர். சில தொடக்கக்காலக் கிறிஸ்தவர்கள் இத்திருமுகத்தை இறை வார்த்தையாகக் கருதினர். இத்திருமுகம் பல நூற்றாண்டுகளாக காணாமல் போயிருந்தது, ஆனால் 1600 களில் இருந்து பல்வேறு பிரதிகள் அல்லது துண்டுகள் கண்டுபிடிக்கப்பட்டு ஆய்வு செய்யப்பட்டுள்ளன. இது தொடக்கக்காலத் திருச்சபையின் கட்டமைப்பைப் பற்றிய மதிப்புமிக்க சான்றுகளை வழங்கியுள்ளது.
# விக்கிப்பீடியா:பகுப்பாக்கம் செய்யக்கூடியதும் கூடாததும்


<onlyinclude>  
<div>**பகுப்பாக்கம் விக்கிப்பீடியா கட்டுரைகளை வழிநடத்தும் ஒரு கருவியாகும்.**</div>  

**பொருத்தமான **விக்கித்தரவில்** இணையுங்கள்.**

| தேவைப்படும்போது **துப்புரவு** வார்ப்புருக்களை இணையுங்கள். | } |
| --- | --- |


****புனைகளை** உண்மையானவற்றுடன் பகுப்பில் இணைக்க வேண்டாம்.**

| நேரடியாக **பராமரிப்பு** பகுப்புக்களை கட்டுரையில் இணைக்க வேண்டாம். | } |
| --- | --- |
|-  
| |  
|}
# சக் வைல்டு


**சக் வைல்டு** என்பவர் லிக்விட் மைன்ட் என்ற பெயரில் இயங்கி வரும் ஒரு இசையமைப்பாளர். இவரது ஆக்கங்கள் மந்த தாளகதி இசை, இளைப்பாறல் இசை, சூழலிசை உள்ளிட்ட மின்னணுவியல் இசை வடிவங்களாக உள்ளன. தனியிசை வெளியீட்டிற்கு முன்னர் இவர் சில குழுக்களுக்கு இசை அமைப்பதிலும் பாடல்களை எழுதுவதிலும் உதவியுள்ளார்.  

## லிக்விட் மைன்ட்
1980களில் ஓயாத வேலைப்பளுவினாலும் தூக்கமின்மையாலும் பேரச்சத் தாக்கிற்கு உள்ளானார் சக். மன அமைதியைத் தேடி ஒரு கடற்கரையில் அமர்ந்திருந்தபோது, கடலலையின் ஓயாத ஓசை அவருக்கு அமைதியைத் தந்ததை உணர்ந்து, கடல் (Liquid) மனதை (Mind) அமைதிப்படுத்துவதைப் போன்ற இசையை உருவாக்க வேண்டும் என்று எண்ணி லிக்விட் மைன்ட் என்ற பெயரை இட்டு, அப்பெயரிலேயே அமைதி தரும் இசையை வெளியடத் தொடங்கினார்.  

## இசைத்தொகுப்பு வரலாறு
லிக்விட் மைன்ட் என்ற பெயரில் இதுவரை 15 இசைத்தொகுப்புகளையும் மூன்று இசைத்திரட்டுகளையும் சக் வெளியிட்டுள்ளார். அவற்றுள் சில:  

### இசைத்தொகுப்புகள்
| 1994 | ஆம்பியன்ஸ் மினிமஸ் | ரியல் மியூசிக் |  |
| --- | --- | --- | --- |
| 1996 | ஸ்லோ வேல்டு | சக் வைல்டு ரெக்கார்ட்சு |  |
| 1999 | லிக்விட் மைன்ட் III: பேலன்ஸ் | ரியல் மியூசிக் |  |
| 2020 | XIII மைன்ட்ஃபுல்னஸ் | கோல்டு மாஸ்க் மியூசிக் |  |
| 2021 | மியூசிகல் ஹெல்த்கேர் | ரியல் மியூசிக் | } |

## இப்பக்கத்தில் பயன்படுத்தப்பட்டுள்ள கலைச்சொற்கள்

- மந்த தாளகதி இசை - downtempo music; இளைப்பாறல் இசை - relaxation music;
- சூழலிசை - ambient music; மின்னணுவியல் இசை - electronic music;
- பேரச்சத் தாக்கு - panic attack; இசைத்தொகுப்பு - music album; இசைத்திரட்டு - music compilation
# பொலோனியம் டெட்ராநைட்ரேட்டு



**பொலோனியம் டெட்ராநைட்ரேட்டு** (*Polonium tetranitrate*) Po(NO<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் நைட்ரிக் அமிலமும் சேர்ந்து இந்த கனிமச் சேர்மம் உருவாகிறது. வெள்ளை நிற படிகங்களாக உருவாகும் இச்சேர்மம் கதிரியக்கப் பண்பை வெளிப்படுத்துகிறது.  

## தயாரிப்பு
அடர் நைட்ரிக் அமிலத்தில் பொலோனியம் உலோகத்தைக் கரைத்து பொலோனியம் டெட்ராநைட்ரேட்டு தயாரிக்கப்படுகிறது.  
::<math>\mathsf{ Po + 8 HNO_3 \ \xrightarrow{}\ Po(NO_3)_4 + 4 NO_2\uparrow + 4 H_2O }</math>  
## இயற்பியல் பண்புகள்
வெண்மை அல்லது நிறமற்ற படிகங்களாக பொலோனியம் டெட்ராநைட்ரேட்டு உருவாகிறது.  
மேலும், தண்ணீரில் நீராற்பகுப்பு அடைந்து கரைகிறது  
## வேதிப்பண்புகள்
வலிமை குறைந்த நீரிய நைட்ரிக் அமில கரைசலில் விகிதாச்சார அளவின்றி இது சிதைவடைகிறது.  
::<math>\mathsf{ 2 Po(NO_3)_4 + 2H_2O \ \xrightarrow{}\ PoO_2(NO_3)_2\downarrow + Po^ + 2NO_3^- + 2HNO_3 }</math>  
பொலோனியம் (2+) அயனி நைட்ரிக் அமிலத்துடனான வினையில் பொலோனியம் (4+) அயனியாக ஆக்சிசனேற்றமடைகிறது.
# பொலோனியம் டெட்ரா அயோடைடு



**பொலோனியம் டெட்ரா அயோடைடு** (*Polonium tetraiodide*) PoI<sub>4</sub> என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் அயோடினும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் டெட்ரா அயோடைடு எளிதில் ஆவியாகும்.  
## தயாரிப்பு
1. பொலோனியம் உலோகத்தின் மீது அயோடின் ஆவியைச் செலுத்தி வினைபுரியச் செய்து பொலோனியம் டெட்ரா அயோடைடு தயாரிக்கப்படுகிறது.  
::<chem>Po + 2I2 -> PoI4 </chem>  
2. பொலோனியம் ஈராக்சைடுடன் ஐதரயோடிக் அமிலத்தைச் சேர்த்தாலும் பொலோனியம் டெட்ரா அயோடைடு கிடைக்கிறது:  
::<chem> PoO2 + 4HI -> PoI4 + 2H2O</chem>  
## பண்புகள்
### இயற்பியல் பண்புகள்
கருப்பு நிறப் படிகங்களாக உருவாகும் பொலோனியம் டெட்ரா அயோடைடு தண்ணீரில் கரையாது.  
### வேதிப்பண்புகள்
ஐதரோ அயோடிக் அமிலத்துடன் பொலோனியம் டெட்ரா அயோடைடு வினையில் ஈடுபட்டு அறு அயோடோ பொலோனிக் அமிலம் உருவாகிறது.  
::<chem> PoI4 + 2HI -> H2[PoI6]</chem>  

வெப்பப்படுத்தினால் பொலோனியம் டெட்ரா அயோடைடு சிதைவடைகிறது.  

ஐதரசன் சல்பைடுடன் பொலோனியம் டெட்ரா அயோடைடைச் சேர்த்து ஒடுக்க வினைக்கு உட்படுத்தினால் பொலோனியம் உலோகம் உருவாகிறது.
# பொலோனியம் சல்பைடு



**பொலோனியம் சல்பைடு** (*Polonium sulfide*) என்பது **PoS** என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் கந்தகமும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் சல்பைடு கதிரியக்கப் பண்பு கொண்டதாகும்.  

## தயாரிப்பு
1. பொலோனியம்(II) உப்புகளின் அமைலக் கரைசலில் ஐதரசன் சல்பைடு வாயுவைச் செலுத்தினால் பொலோனியம் சல்பைடு உருவாகிறது:  
::<chem>PoCl2 + H2S -> PoS + 2HCl</chem>  

2. அமோனியம் சல்பைடின் நீரியக் கரைசலுடன் பொலோனியம்(II) ஐதராக்சைடை சேர்த்து வினைபுரியச் செய்தாலும் பொலோனியம் சல்பைடு கிடைக்கிறது:  
::<chem>(NH4)2S + Po(OH)2 -> 2NH3 + 2H2O + PoS</chem>  
## பண்புகள்
### இயற்பியல் பண்புகள்
கருப்பு நிறப் படிகங்களாக உருவாகும் பொலோனியம் சல்பைடு தண்ணீரில், எத்தனால், அசிட்டோன், தொலுயீன், அமோனியம் சல்பைடு போன்ற கரைப்பான்களில் கரையாது.  
### வேதிப்பண்புகள்
பொலோனியம் சல்பைடு வலுவான குறைக்கும் பண்புகளைக் கொண்டுள்ளது. குளோரின் நீர், புரோமின் நீர், சோடியம் ஐப்போகுளோரைட்டு மற்றும் இராச திராவகம் போன்ற வேதிப் பொருள்களால் ஆக்சிசனேற்றம் செய்யப்படுகிறது. பொலோனியம் சல்பைடு வெப்பமாக்கினால் சிதைகிறது. வெற்றிடத்தில் 274.85°செல்சியசு வெப்பநிலைக்கு சூடாக்கப்படும் போது தனிம பொலோனியம், தனிம கந்தகமாக சிதைகிறது:  

::<chem>PoS -> Po + S</chem>  

அடர் அமிலங்களுடன் கீழ்கண்டவாறு வினையில் ஈடுபடுகிறது:  

::<chem>PoS + 2HCl -> PoCl2 + H2S</chem>
# தேசியப் பெண் மருந்தாளுனர்கள் சங்கம்

**தேசியப் பெண் மருந்தாளுனர்கள் சங்கம்** (*National Association of Women Pharmacists*) 1905 ஆம் ஆண்டு சூன் மாதம் 15 ஆம் தேதி இலண்டனில் நிறுவப்பட்டது. மார்கரெட்டு எலிசபெத் புக்கானன் மற்றும் இசபெல்லா இசுகின்னர் கிளார்க்கு ஆகியோருக்கு இடையே நடைபெற்ற விவாதங்களைத் தொடர்ந்து இம்முடிவு எடுக்கப்பட்டது. ஆரம்ப கூட்டங்கள் இசுகின்னர் கிளார்க்கின் வீட்டில் நடைபெற்றன. பிரதான அல்லது துணை தேர்வில் தேர்ச்சி பெற்றவர்களுக்கு மட்டுமே உறுப்பினர் சேர்க்கை என்று கட்டுப்படுத்தப்பட்டது. 50 பெண்கள் உடனடியாக சங்கத்தில் இணைந்தனர். 1912 ஆம் ஆண்டில் புக்கானன், நடைமுறையில் மருந்தகத்தை கடைப்பிடிக்கும் அனைத்து பெண்களும் உறுப்பினர்களாக இருந்ததாகக் கூறினார். புக்கான ஒரு கட்டத்தில் சங்கத்தின் தலைவராகவும் பணியாற்றினார்.  

எல்சி ஊப்பர் 1879-1969 காலத்தில் சங்கத்தின் முதல் செயலாளராக இருந்தார். இவரும் மற்ற உறுப்பினர்களும் பெண்களுக்கான வாக்குரிமையை ஆதரித்து 1911 ஆம் ஆண்டு சூன் மாதம் 17 அன்று வெசுட்மின்சுடரில் இருந்து ஆல்பர்ட் அரங்கம் வரை 40,000 பேர் கொண்ட பெண்கள் ஊர்வலத்தில் கலந்து கொண்டனர். 1911 ஆம் ஆண்டு சூன் மாதம் நடைபெற்ற ஊர்வலத்திற்கு ஆதரவாக வேதியியலாளர் மற்றும் மருந்தாளுனர்களும் பெண் மருந்தாளர்களின் புகைப்படங்களை சுமந்து சென்று எல்சி ஊப்பரிடம் சமர்ப்பித்தனர். இவர் அப்போது அறிவியல் பிரிவில் இருந்தார். பல பெண் மருந்தாளுநர்கள் இரண்டரை மணிநேர அணிவகுப்பை மேற்கொண்டனர்.  

இச்சங்கம் ராயல் பார்மாசூட்டிகல் சங்கத்திற்கு ஆதரவளிக்கிறது மற்றும் ஒத்துழைக்கிறது, ஆனால் இது ஒரு சுயாதீனமான சங்க அமைப்பாகும்.  

2019 ஆம் ஆண்டின் வருடாந்திர பொதுக் கூட்டத்தில், 2019 ஆம் ஆண்டின் இறுதியில் சங்கத்தை கலைத்து விட முடிவு எடுக்கப்பட்டது. ஆனால் மருந்தாளுனர்களின் பாதுகாப்பு சங்கத்திற்குள் ஒரு அரை தன்னாட்சி வலைப்பின்னலாக தொடரும் என்றும் கூறப்பட்டுள்ளது.
# வார்ப்புரு:அயோடைடுகள்


| HI | He |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| LiI | BeI<sub>2</sub> | BI<sub>3</sub>
+BO<sub>3</sub> | CI<sub>4</sub> | NI<sub>3</sub>
NH<sub>4</sub>I | I<sub>2</sub>O<sub>4</sub>,
I<sub>2</sub>O<sub>5</sub>,
I<sub>4</sub>O<sub>9</sub> | IF,
IF<sub>3</sub>,
IF<sub>5</sub>,
IF<sub>7</sub> | Ne |  |  |  |  |  |  |  |  |  |  |  |
| NaI | MgI<sub>2</sub> | AlI<sub>3</sub> | SiI<sub>4</sub> | PI<sub>3</sub>,
P<sub>2</sub>I<sub>4</sub> | S | ICl,
ICl<sub>3</sub> | Ar |  |  |  |  |  |  |  |  |  |  |  |
| KI | CaI<sub>2</sub> | ScI<sub>3</sub> | TiI<sub>2</sub>
TiI<sub>3</sub>
TiI<sub>4</sub> | VI<sub>3</sub> | CrI<sub>3</sub> | MnI<sub>2</sub> | FeI<sub>2</sub>
FeI<sub>3</sub> | CoI<sub>2</sub> | NiI<sub>2</sub>
-Ni | CuI | ZnI<sub>2</sub> | GaI
GaI<sub>3</sub> | GeI<sub>2</sub>,
GeI<sub>4</sub> | AsI<sub>3</sub> | ]] | IBr,
IBr<sub>3</sub> | Kr |  |
| RbI | SrI<sub>2</sub> | YI<sub>3</sub> | ZrI<sub>4</sub> | NbI<sub>5</sub> | MoI<sub>3</sub> | Tc | Ru | RhI<sub>3</sub> | PdI<sub>2</sub> | AgI<sub></sub> | CdI<sub>2</sub> | InI<sub>3</sub> | SnI<sub>4</sub>,
SnI<sub>2</sub> | SbI<sub>3</sub> | TeI<sub>4</sub>
+Te | I<sup>−</sup> | Xe |  |
| CsI | BaI<sub>2</sub> | &nbsp; | Lu | HfI<sub>4</sub> | TaI<sub>5</sub> | WI<sub>3</sub> | Re | ]] | Ir | Pt | AuI | Hg<sub>2</sub>I<sub>2</sub>,
HgI<sub>2</sub> | TlI | PbI<sub>2</sub> | BiI<sub>3</sub> | PoI<sub>4</sub> | AtI | Rn |
| Fr | RaI<sub>2</sub> | &nbsp; | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
| ↓ |  |  |  |  |  |  |  |  |  |  |  |  |  |  |  |  |  |  |
| La | CeI<sub>3</sub> | Pr | Nd | Pm | SmI<sub>2</sub> | EuI<sub>2</sub> | Gd | TbI<sub>3</sub> | Dy | Ho | ErI<sub>3</sub> | Tm | Yb |  |  |  |  |  |
| AcI<sub>3</sub> | ThI<sub>4</sub> | Pa | UI<sub>3</sub>,
UI<sub>4</sub> | Np | Pu | Am | Cm | Bk | Cf | EsI<sub>3</sub> | Fm | Md | No | } |  |  |  |  |
<noinclude>  

</noinclude>
# டெட்ராயெத்திலமோனியம் டெட்ராகுளோரோநிக்கலேட்டு



**டெட்ராயெத்திலமோனியம் டெட்ராகுளோரோநிக்கலேட்டு** (*Tetraethylammonium tetrachloronickelate*) (N(C<sub>2</sub>H<sub>5</sub>)<sub>4</sub>)<sub>2</sub>NiCl<sub>4</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். நீல நிற நான்முகி எதிர்மின் அயனியான [NiCl<sub>4</sub>]<sup>2-</sup> அயனியின் டெட்ராயெத்திலமோனியம் உப்பாக இது கருதப்படுகிறது. நீல நிறத்தில் திண்மமாக கானப்படும் இச்சேர்மம் நீருறிஞ்சும் தன்மையைக் கொண்டுள்ளது.
# நிக்கல்(III) புளோரைடு



**நிக்கல்(III) புளோரைடு** (*Nickel(III) fluoride*) NiF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கலும் புளோரினும் சேர்ந்து இந்த அயனச் சேர்மம் உருவாகிறது.  

## தயாரிப்பு
பொட்டாசியம் அறுபுளோரோநிக்கலேட்டு(IV) உடன் ஐதரோபுளோரிக் அமிலத்தில் கரைந்த ஆர்சனிக் பெண்டாபுளோரைடைச் சேர்த்து வினைபுரியச் செய்து நிக்கல்(III) புளோரைடு தயாரிக்கப்படுகிறது.
# நிக்கல்(II) பாசுபேட்டு



**நிக்கல்(II) பாசுபேட்டு** (*Nickel(II) phosphate*) Ni<sub>3</sub>(PO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.புதினா பச்சை நிறத்தில் திண்மமாகக் காணப்படும் இச்சேர்மம் பாரா காந்தப்பண்பு கொண்டதாகவும் தண்ணீரில் கரையக்கூடியதாகவும் உள்ளது.  

## நீரேறிய நிக்கல்(II) பாசுபேட்டு
நீரேறிய நிக்கல்(II) பாசுபேட்டு Ni<sub>3</sub>(PO<sub>4</sub>)<sub>2</sub>·8(H<sub>2</sub>O) இளம் பச்சை நிறத்தில் ஒரு திண்மமாக காணப்படுகிறது.  

நீர்வெப்பத் தொகுப்பு முறையில் இந்நீரேற்று தயாரிக்கப்படுகிறது. அருபைட்டு என்ற கனிமமாகவும் இது இயற்கையில் தோன்றுகிறது. கட்டமைப்பில் எண்முக நிக்கல் மையங்கள் தண்ணீர் மற்றும் பாசுபேட்டு மூலக்கூறுகளுடன் பிணைந்துள்ளன.
# ஆத்மே

**ஆத்மே** (Atme) ( , **ஆத்மா**, **அத்திமா**, **அத்மேஹ்** என்றும் உச்சரிக்கப்படுகிறது ) என்பது வடக்கு சிரியாவில் உள்ள ஒரு நகரம் ஆகும். நிர்வாக ரீதியாக இதுலிபு ஆளுநரகத்தின் ஒரு பகுதியாகும், இது இதுலிபின் வடக்கே மற்றும் துருக்கியின் எல்லைக்கு கிழக்கே அமைந்துள்ளது. இந்த நகரம் டெய்ர் பலுட்டின் தென்கிழக்கிலும், ஜின்டிரேஸின் தெற்கிலும், காஹ்வின் வடமேற்கு மற்றும் சர்மடா மற்றும் அல்-டானாவின் வடக்கிலும் அமைந்துள்ளது. சிரியாவின் மத்திய புள்ளியியல் பணியகத்தின் 2004 ஆம் ஆண்டு மக்கள்தொகைக் கணக்கெடுப்பில், இது 2,255 மக்கள்தொகையைக் கொண்டிருந்தது.  

## வரலாறு
ஆலிவ் மர முகாம் என்பது சிரிய உள்நாட்டுப் போரின் போது உருவான அகதிகள் முகாம் ஆகும். அக்டோபர் 2011 முதல், துருக்கிக்கு செல்லத் தவறிய உள்நாட்டில் இடம்பெயர்ந்த சிரியர்கள் ஆலிவ் மரங்களுக்கு இடையில் குடியேறத் தொடங்கினர். இந்த முகாமில் 28,000க்கும் மேற்பட்டோர் வசிக்கின்றனர் என மரம் அறக்கட்டளை தெரிவித்துள்ளது. <sup>&#x5D;</sup>  

ஆத்மேயில் இருந்த 150 ஆண்டுகள் பழமையான ஓக் மரம் 2013 ஆம் ஆண்டு நவம்பர் மாதத்தில் இசுலாமிய அரசு ஈராக் மற்றும் லெவன்ட் உறுப்பினர்களால் வெட்டப்பட்டது. உள்ளூர்வாசிகள் கடவுளுக்கு பதிலாக மரத்தை வணங்குவதாக அவர்கள் குற்றம் சாட்டினர். இந்த நகரம் ஹயாத் தஹ்ரிர் அல்-ஷாமின் கட்டுப்பாட்டில் உள்ளது.  

ஐ.எஸ்.ஐ.எல் தலைவர் அபு இப்ராஹிம் அல்-குராசி பிப்ரவரி 3, 2022 அன்று இந்த இடத்தில் உள்ள ஒரு வீட்டில் அமெரிக்க சிறப்புப் படைகள் நடத்திய சோதனையின் போது கொல்லப்பட்டார். மனித உரிமைகளுக்கான சிரிய கண்காணிப்பு அமைப்பின் கூற்றுப்படி, தாக்குதலின் போது ஏழு பொதுமக்கள் உட்பட பதின்மூன்று பேர் இறந்தனர், இது அதன் தீவிரத்திற்காக ஊடகங்களால் குறிப்பிடப்பட்டது.  

குரைஷியின் நில உரிமையாளர் உட்பட, அந்த ஊரில் குரைஷி இருப்பதைப் பற்றி உள்ளூர்வாசிகள் பலர் "அதிர்ச்சியடைந்தனர்", அவருடைய குத்தகைதாரர் ஐஎஸ்ஐஎல் அமைப்பின் தலைவர் என்பது அவருக்குத் தெரியாது.
# இருஅடிக்கண்டம்

**அறுகோண இருஅடிக்கோண எடுத்துக்காட்டு**

| முகங்கள் | 2 n-கோணிகள், 2n சரிவகங்கள் |  |
| --- | --- | --- |
| விளிம்புகள் | 5n |  |
| உச்சிகள் | 3n |  |
| சமச்சீர்மை குலம் | *D*<sub>*nh*</sub>, [n,2], (*n22) |  |
| இருமப் பன்முகி | நீள் இருபட்டைக்கூம்புகள் |  |
| பண்புகள் | குவிவு | } |
ஒரு *n*-கோண **இருஅடிக்கண்டம்** (*bifrustum*) என்பது மூன்று இணையான *n*-கோணத் தளங்களைக் கொண்ட பன்முகியாகும். இம்மூன்று தளங்களில், நடுத்தளம் மூன்றிலும் பெரிதானதாகவும் மேல், அடித் தளங்கள் முற்றொத்தவையாகவும் இருக்கும். இரு முற்றொத்த அடிக்கண்டங்களை சமச்சீர் தளங்களில் இணைப்பது மூலமாக இரு அடிக்கண்டத்தை வடிவமைக்கலாம். இரு துருவ முனைகளை முனைத்துண்டித்தல் மூலமாகவும் இருஅடிக்கண்டத்தை ஒரு இருபட்டைக்கூம்பாகப் பெறலாம்.  

இருஅடிக்கண்டங்கள், நீள் இருபட்டைக்கூம்பு குடும்பத்தின் இருமமாக இருக்கும்.  

## அமைப்புகள்
மூன்று இருஅடிக்கணடங்கள், ஜான்சன் திண்மங்கள் J14-16 மூன்றுக்கு இருமங்களாக இருக்கும். பொதுவாக ஒரு *n-கோண இருஅடிக்கண்டம்*, 2n சரிவகங்கள், 2 n-கோணிகளைக் கொண்டிருக்கும். நீள் இருஅடிக்கண்டங்களின் இருமமாகவும் இருக்கும்.
# சின்ன ஜீயர்



**சின்ன ஜீயர்** (*Chinna Jeeyar*, பிறப்பு: 3 நவம்பர் 1956) என்பவர் ஸ்ரீவைஷ்ணவத்தின் தென்கலைப் மரபின் ஆன்மீக குரு ஆவார். *நாராயண சாரியலு* எனும் இயற்பெயர் கொண்ட சின்ன ஜீயர் தமது 23-வது அகவையில் **பெரிய ஜீயர்** மந்திர தீட்சை வழங்க துறவறம் பூண்டார். தெலுங்கானா மாநிலத்தின் தலைநகரான ஐதராபாத்து புறநகரத்தில் உள்ள முச்சிந்தலா கிராமத்தில், சம்சாபாத் வானூர்தி நிலையம் அருகில் உள்ள இவரது 40 ஏக்கர் ஆசிரம வளாகத்தில் 216 அடி உயரத்தில் நிறுவிய சமத்துவத்துக்கான இராமானுஜரின் பஞ்சலோகச் சிலையை, இந்தியப் பிரதமர் நரேந்திர மோதி 5 பிப்ரவரி 2022 அன்று மாலை திறந்து வைத்தார்.  

## இதனையும் காண்க
- சமத்துவத்துக்கான இராமானுஜரின் சிலை
# நீள் இருபட்டைக்கூம்பு

**Hexagonal elongated bipyramid]]**

| முகங்கள் | 2n முக்கோணங்கள்,
n சதுரங்கள் |  |
| --- | --- | --- |
| விளிம்புகள் | 5n |  |
| உச்சிகள் | 2n+2 |  |
| சமச்சீர்மை குலம் | *D*<sub>*nh*</sub>, [n,2], (*n22) |  |
| சுழற்சி குலம் | *D*<sub>*n*</sub>, [n,2]<sup>+</sup>, (n22) |  |
| இருமப் பன்முகி | இருஅடிக்கண்டங்கள் |  |
| பண்புகள் | குவிவு | } |

வடிவவியலில் **நீள் இருபட்டைக்கூம்பு**கள் (*elongated bipyramids*) என்பவை *n*-கோண இருபட்டைக்கூம்புகளை நீட்டிப்பதன் மூலம் உருவாக்கப்படும் பன்முகிகளின் முடிவிலா கணமாகும் (ஒரு இருபட்டைக்கூம்பின் இருபாதிகளுக்கு இடையே *n*-கோண பட்டகம் ஒன்று இணைக்கப்படுகிறது).  

ஒழுங்கு முக்கோணங்களையும் சதுரங்களையும் கொண்டு உருவாக்கப்பட்ட மூன்று நீள் இருபட்டைக்கூம்புகள் உள்ளன. இவை மூன்றும் ஜான்சன் திண்மங்கள் ஆகும். இருசமபக்க முக்கோணங்களைக் கொண்டு, மேலும் உயர் வடிவங்களை உருவாக்கலாம்.  

## வடிவங்கள்
| } |
| --- |
# லாவண்யா தற்கொலை வழக்கு


**லாவண்யா தற்கொலை வழக்கு** (*Lavanya suicide case*) இந்தியாவின் தமிழ்நாட்டின் தஞ்சாவூர் மாவட்டத்தில் உள்ள தூய நெஞ்ச பெண்கள் மேல்நிலைப் பள்ளியின் 17 வயது மாணவி லாவண்யா தனது பள்ளி ஊழியர்களின் துன்புறுத்தல் மற்றும் சித்திரவதை காரணமாக தற்கொலை செய்து கொண்ட சம்பவத்தை அடிப்படையாகக் கொண்டு தொடுக்கப்பட்ட வழக்காகும். திருக்காட்டுப்பள்ளி அருகே மைக்கேல்பட்டியில் உள்ள இப்பள்ளியில் லாவண்யா 8-ஆம் வகுப்பு முதல் படித்து வந்துள்ளார். பள்ளிக்கூட நிர்வாகமும், விடுதி காப்பாளர்களும் கட்டாய மதமாற்றத்திற்கு வற்புறுத்தியது லாவண்யாவின் தற்கொலைக்கான காரணமாக முன்வைக்கப்பட்டுள்ளது.  
## வழக்கின் வரலாறு
ஜனவரி 9, 2022 ஆம் ஆண்டு சனவரி மாதம் 9 ஆம் தேதியன்று லாவண்யா பூச்சிக்கொல்லி மருந்தை உட்கொண்டு தற்கொலை செய்து கொண்டார். மருத்துவமனைக்கு அழைத்துச் செல்லப்பட்ட நிலையில் சுயநினைவு அடைந்த லாவண்யா இறப்பதற்கு முன் ஒரு வாக்குமூலம் அளித்துள்ளார். இரண்டு ஆண்டுகளுக்கு முன்பு தனது பள்ளி அதிகாரிகள் தன்னையும் பெற்றோரையும் கிறித்துவ மதத்திற்கு மாறச் சொன்னார்கள். நாங்கள் மறுத்துவிடவே  
என்னை குறிவைத்து சித்திரவதை செய்தார்கள். விடுதி அறைகளை சுத்தம் செய்யும்படி கட்டாயப்படுத்தினார்கள். தொடர்ந்து என்னை திட்டினார்கள். ஒருவேளை நான் மதம் மாற மறுத்ததன் காரணமாக இருக்கலாம் என்று அக்காணொலி வாக்குமூலம் குறிப்பிடுகிறது. 19 சனவரி 2022 அன்று லாவண்யா இறந்தார். விடுதி காப்பாளர் சிறார் நீதி (குழந்தைகளின் பராமரிப்பு மற்றும் பாதுகாப்பு) சட்டம், 2015 இன் கீழ் தற்கொலைக்கு தூண்டிய குற்றச்சாட்டின் கீழ் கைது செய்யப்பட்டார்.  
கானொளி வீடியோவை பதிவு செய்ததற்காக அடையாளம் தெரியாத நபர்கள் மீதும் காவல் துறையினர் வழக்கு பதிவு செய்தனர்.  

மதமாற்ற விவகாரம் குறித்து சிறுமியோ அல்லது அவரது குடும்பத்தினரோ காவல் துறையிடம் எந்த புகாரும் பதிவு செய்யவில்லை என்று காவல்துறை முதலில் கூறியது. தங்கள் மகள் மதம் மாறுவதற்கு அழுத்தம் கொடுக்கப்பட்டதாகக் கூறிய புகார்களை காவல்துறை பெரிதாக எடுத்துக் கொள்ளவில்லை என்று லாவண்யாவின் பெற்றோர்கள் தெரிவித்தனர். மாநில காவல்துறை விசாரணையில் தங்களுக்கு நம்பிக்கை இல்லை என்று கூறிய லாவண்யாவின் பெற்றோர் சனவரி 21 அன்று சென்னை உயர் நீதிமன்றத்தை அணுகி மத்திய புலனாய்வு அமைப்பின் விசாரணையைக் கோரினர்.  

சனவரி 31 அன்று சென்னை உயர் நீதிமன்றம் இந்த வழக்கை மேலும் விசாரணைக்காக மத்திய புலனாய்வுப் பிரிவுக்கு மாற்ற உத்ததரவிட்டது.  

விசாரணையை சிதைக்கவே காவல்துறை முயற்சி செய்கிறது என்றும் லாவண்யாவின் தற்கொலைக்கு தந்தை மற்றும் மாற்றாந்தாய் தான் காரணம் என காவல் துறை எதிர் கதை கட்டுகிறது. அந்த பெண் தனது மாற்றாந்தாய் மீது எந்த குற்றச்சாட்டையும் முன்வைக்கவில்லை என்றும் நீதிபதி தமிழக காவல்துறையை குற்றஞ்சாட்டியுள்ளார்.  

## பொதுமக்கள் ஆதரவு
லாவண்யா தற்கொலை செய்து கொண்ட செய்தி பொதுமக்கள் மத்தியிலும் சமூக வலைதளங்களிலும் பெரும் பரபரப்பை ஏற்படுத்தியது. தற்கொலைக்கான காரணம் குறித்து விசாரணை நடத்தவும், மதமாற்றத் தடைச் சட்டம் இயற்ற மத்திய அரசுக்கு உத்தரவிடவும், மிரட்டல், ஏமாற்றுதல், பரிசுகள் மற்றும் பண பலன்கள் மூலம் கவர்ந்திழுத்தல் போன்றவற்றின் மூலம் நடக்கும் மோசடி மத மாற்றங்களைக் கட்டுப்படுத்த கடும் நடவடிக்கை எடுக்கக் கோரியும் உச்ச நீதிமன்றத்தில் ஒரு மனு தாக்கல் செய்யப்பட்டது. பாரதிய ஜனதா கட்சியும் இந்த வழக்கின் உண்மைத்தன்மையைக் கண்டறியவும், வாழும் குடும்பத்திற்கு ஆறுதல் அளிப்பதற்காகவும் ஒரு குழுவை அமைப்பதாக அறிவித்துள்ளது.
# என்றி ஆந்திரூசு



**என்றி ஆந்திரூசு** *(Henry Andrews)* (1744 – 26 ஜனவரி 1820) இங்கிலாந்து நாட்டு இலங்காசயரில் கிராந்தம் அருகே அமைந்த பிரீசுட்டனில் பிறந்தார். இவர் சிறந்த கணிதவியலாளராகவும் வானியலாளராகவும் புகழெய்தியவர் ஆவார்.  

ஓல்டு மூர் வான்பொருள் பஞ்சாங்கத்திற்காக 43 ஆண்டுகள் தன் ஓய்வு நேரத்தில் 'கோள்களின் இயக்கத்தை விவரிக்கும் தொகுப்பாளராக' பணியாற்றியுள்ளார். இவரது பணி அகலாங்கு வாரியத்துக்கான கணக்கீடு செய்வதே. இவர் ஒரு உண்டுறையும் பள்ளியை நடத்தி அதில் முக்கோண அளவியலும் கூடுதல் பாடமாகக் கலமோட்டல் பற்றியும் கற்பித்துள்ளார். புத்தகம், எழுதுபொருள், அழுத்த அளவி, வெப்ப அளவி, அளவைக் கருவி ஆகியன விற்கும் கடையும் நடத்தியுள்ளார். அரசு வானியலாளரான மாண்புறு நெவில் மாசுக்கெலைனுக்கு தொழில்முறை அறிவுரைஞராக விளங்கியுள்ளார்.  

1791 ஆம் ஆண்டிற்கான சூரிய ஒளிமறைப்பைப் பின்வருமாறு இவர் முன்கணித்துள்ளார்:  

:*இசுகாட்லாந்துக்கு வடக்கே மிகப் பெரிய ஒளிமரைப்பு ஏற்படும்; சூரியத் தோற்றநிலை விட்ட அளவால் எங்குமே முழு ஒளிமறைப்பு நிகழாது. ஒளிபுகா நிலாவின் எப்புறமும் அழகிய ஒளி வலயத்தைப் பார்வையாளர்கள் காண முடியும். கரோலினா, வர்ஜீனியா பின்ணணியில் கதிரெழும் வேளையில் ஒளிமறைப்பு தொடங்கும். அங்கிருந்து அட்சன் குடாவுக்குச் செல்லும். பிறகு வடகிழக்காக கிரீன்லாந்து, அய்சுலாந்து, இலாப்லாந்து கடற்கரை நோக்கிப் புறப்படும். பின்னர் கிரேட் தார்த்தாரி வட கடற்கரைக்குச் சென்று கதிர்மறையும் வேளையில் ஒளிமறைப்பு புவியை விட்டு விலகி முடிவுறும்.*
# பிரிஸ்பேன் ஹீட்



**பிரிஸ்பேன் ஹீட்** (*Brisbane Heat*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் பிரிஸ்பேன் நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் சொந்த அரங்கம் பிரிஸ்பேன் துடுப்பாட்ட அரங்கம் ஆகும். இவ்வணியின் தலைவர் ஜிம்மி பெரிசன் ஆவார்.  

இவ்வணி பிபிஎல்-இன் 2012–13 பதிப்பின் வாகையாளர் ஆகும்.  

கிறிஸ் லின், மார்னஸ் லபுஷேன், முஜீப் உர் ரகுமான், மிட்செல் ஸ்வெப்சன், பிரண்டன் மெக்கல்லம், டேனியல் வெட்டோரி போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.  

## ஒவ்வொரு பதிப்பிலும் முடிவுகள்
| 2011-12 | 5 -ம் இடம் | அடுத்த நிலைக்கு தகுதிப் பெறவில்லை |  |
| --- | --- | --- | --- |
| 2012–13 | 4-ம் இடம் | **வாகையாளர்** |  |
| 2013–14 | 5 -ம் இடம் | அடுத்த நிலைக்கு தகுதிப் பெறவில்லை |  |
| 2014–15 | 8 -ம் இடம் |  |  |
| 2015–16 | 6 -ம் இடம் |  |  |
| 2016–17 | 2 -ம் இடம் | அரையிறுதியில் தோல்வி |  |
| 2017–18 | 7-ம் இடம் | அடுத்த நிலைக்கு தகுதிப் பெறவில்லை |  |
| 2018–19 | 5-ம் இடம் |  |  |
| 2019–20 | 7-ம் இடம் |  |  |
| 2020–21 | 4-ம் இடம் | சேலஞ்சர் போட்டியில் தோல்வி |  |
| 2021–22 | 7-ம் இடம் | அடுத்த நிலைக்கு தகுதிப் பெறவில்லை | } |
# முக்கோண இருஅடிக்கண்டம்

| வகை | இருஅடிக்கண்டம் |
| --- | --- |
| முகங்கள் | 6 சரிவகம்,
2 முக்கோணம் |
| விளிம்புகள் | 15 |
| உச்சிகள் | 9 |
| சமச்சீர்மை குலம் | *D*<sub>*3h*</sub> |
| இருமப் பன்முகி | நீள் முக்கோண இருபட்டைக்கூம்பு |
| பண்புகள் | குவிவு |
| colspan=2 align=வலையமைப்பு | } |

**முக்கோண இருஅடிக்கண்டம்** (*triangular bifrustum*) என்பது, இருஅடிக்கண்டப் பன்முகிகளின் முடிவிலாத் தொடரில் முதலாவதாக உள்ள இருஅடிக்கண்ட வகையாகும். ஒரு முக்கோண இருஅடிக்கண்டம் 6 சரிவக முகங்களையும் 2 முக்கோண முகங்களையும் கொண்டது. முக்கோண இருஅடிக்கண்டத்தைத் *முனைதுண்டிக்கப்பட்ட முக்கோண இருபட்டைக்கூம்பு* எனவும் அழைக்கலாம். எனினும் ஒரு முக்கோண இருபட்டைக்கூம்பின் ஐந்து முனைகளையும் துண்டிக்கக் கிடைக்கும் பன்முகியும் இதே பெயரால் அழைக்கப்படுவதால், *முனைதுண்டிக்கப்பட்ட முக்கோண இருபட்டைக்கூம்பு* என முக்கோண இருஅடிக்கண்டத்தை அழைப்பது ஈரடிவகைக்குள்ளாகும்.  

ஒரு முக்கோண இருபட்டைக்கூம்பின் துருவ அச்சின் இரு முனைகளையும் துண்டித்து அதனை இரு அடிக்கு-அடி அடிக்கண்டங்களின் இணைப்பு மூலம் ஒரு முக்கோண இருஅடிக்கண்டத்தை வடிவமைக்கலாம். இது ஒரு மீநுண்மபடிக வடிவில் இருக்கும்.  

அடுக்கப்பட்ட இரு ஒழுங்கு எண்முகிகளின் பக்கங்களைச் சுற்றி மூன்று சோடி நான்முகிகளை இணைத்து ஒரு முனைதுண்டிக்கப்பட்ட முக்கோண இருபட்டைக்கூம்பை வடிவமைக்கலாம்.  
:
# ஆந்திரப் பிரதேச சுற்றுலா வளர்ச்சிக் கழகம்



**ஆந்திரப் பிரதேச சுற்றுலா வளர்ச்சிக் கழகம்** (*Andhra Pradesh Tourism Development Corporation*) என்பது இந்தியாவின் ஆந்திரப் பிரதேசத்தில் சுற்றுலாவை மேம்படுத்தும் ஒரு மாநில அரசு நிறுவனம் ஆகும்.  

## நிறுவன சேவைகள்
ஆந்திரப் பிரதேச சுற்றுலா வளர்ச்சிக் கழகம், பாரம்பரியம், இயற்கை, சாகசம், சுகாதாரம் மற்றும் ஆந்திரப் பிரதேச மாநிலத்தின் வளமான வரலாற்று மற்றும் இயற்கை பின்னணியைக் குறிக்கும் சுற்றுலாத் தொகுப்புகளைப் பயனாளர்களுக்கு வழங்குகிறது. இந்த சுற்றுலா திட்டம் ஆந்திரப் பிரதேசத்தின் 8 மையங்களை உள்ளடக்கியது. திருப்பதி, ஹார்ஸ்லி மலைகள், அரக்கு பள்ளத்தாக்கு, விசாகப்பட்டினம் மற்றும் ஸ்ரீசைலம் போன்ற முக்கியமான சுற்றுலாத் தலங்களில் இத்துறையின் சார்பில் ஓய்வு விடுதிகள் நிறுவப்பட்டுப் பராமரிக்கப்பட்டு வருகிறது. 63 மேம்படுத்தப்பட்ட பேருந்துகளும், 29 *வால்வோ* பேருந்துகள், 8 குளிரூட்டப்பட்ட மேம்படுத்தப்பட்ட பேருந்துகள், 4 பகுதி தூங்கும் வசதியுடைய பேருந்துகள், 11 சிற்றுந்து, 1 கவர்ச்சிகரமான பழமையான வாகனங்கள், 10 *குவாலிஸ்* என பலதரப்பட்ட வாகனங்கள் சுற்றுலாவிற்காக இத்துறையினால் பயன்படுத்தப்படுகின்றன.  

இக்கழகம் ஆந்திரப் பிரதேச மாநிலத்தில் பொழுது போக்குச் சுற்றுலாவை ஊக்குவித்து வருகிறது. பல சாத்தியமான சுற்றுலா வளர்ச்சியினை அடையாளம் கண்டுள்ளது. 2006 ஆம் ஆண்டில், தமிழ்நாடு மக்களின் சுற்றுலாத் தேவையினைப் பூர்த்தி செய்யச் சேவை மையம் ஒன்றைத் திறந்துள்ளது.  

## இலக்கு ஆந்திரப் பிரதேசம்
இந்திய மாநிலங்களுக்குச் செல்லும் சுற்றுலாப் பயணிகளின் எண்ணிக்கையில் இந்தியாவில் ஆந்திரா 3வது இடத்தில் உள்ளது. 2013ஆம் ஆண்டில், 152.1 மில்லியன் உள்நாட்டுச் சுற்றுலாப் பயணிகள் ஆந்திரப் பிரதேசத்திற்கு வருகை தந்தனர். இது மொத்த உள்நாட்டுச் சுற்றுலா சந்தையில் 13.3% ஆகும். மாநிலத்தில் இயற்கை எழில் கொஞ்சும் இடங்கள், கடற்கரைகள், நீர்த்தேக்கங்கள் மற்றும் பழமையான வனப் பகுதிகள் உள்ளன. சில குறைந்தபட்ச தேவைகளைப் பூர்த்தி செய்யும் அனைத்து புதிய சுற்றுலா உள்கட்டமைப்பு திட்டங்களுக்கும் 100% சொகுசு வரி விலக்கு அதிகாரிகளால் வழங்கப்படுகிறது.  

## மேலும் பார்க்கவும்

- தெலுங்கானாவில் சுற்றுலா
- தமிழ்நாட்டில் சுற்றுலா
- இந்தியாவில் சுற்றுலா
# விக்கிப்பீடியா:முதற்பக்கக் கட்டுரைகள்/பெப்ரவரி 6, 2022

<div id="mp-tfa-img">  

</div>  
**மௌரியப் பேரரசு** (கிமு 322 – கிமு 185), இந்தியாவில் மௌரிய அரச வம்சத்தினர் ஆண்ட பேரரசு ஆகும். பழங்கால இந்தியாவில் பரப்பளவில் விரிவானதும், அரசியல், படைத்துறை தொடர்பில் மிகவும் வலுவானதுமாக இப்பேரரசு விளங்கியது. இந்தியத் துணைக் கண்டத்தின் கிழக்குப் பகுதியில், கங்கைச் சமவெளியில், இன்றைய பீகார், வங்காளம் ஆகிய மாநிலங்களின் பகுதிகளை உள்ளடக்கியிருந்த மகத நாட்டை அடிப்படையாகக் கொண்டே இப் பேரரசு உருவானது. **மேலும்...**  
---
<div id="mp-tfa-img">  

</div>  
**பண்டைய எகிப்து இராச்சியத்தின்** வரலாறு, கிமு 2686 இல் துவங்கி, கிமு 2181 முடிய விளங்கியது. இந்த இராச்சியத்தின் ஆட்சியாளர்களான பார்வோன்கள் இறந்ததற்கு பின்னர் உடல்களை அடக்கம் செய்வதற்கு பிரமிடுகளை கட்டியதால், பழைய எகிப்திய இராச்சியத்தை *பிரமிடுகளின் காலம்* என வரலாற்று ஆசிரியர்கள் குறிப்பிடுவர். இந்த இராச்சியத்தை மூன்றாம் வம்சத்தவர் முதல் ஆறாம் வம்சத்தினர் வரை கிமு 2681 முதல் கிமு 2181 முடிய 500 ஆண்டுகள் ஆண்டனர். **மேலும்...**